Interop Forms Toolkit 2.0 Tutorial - CodeProject 11,116,693 members (73,789 online)
Last Visit: 31-Dec-99 19:00 Last Update: 28-Dec-14 15:09Refresh1 Linyi Houtfineer Rotary Peeling Machine/china Spindleless Log Draaibank - Buy Linyi Houtfineer Rotary Peeling Machine,Spindleless Log Draaibank,Multiplex Maken Machine Product on Alibaba.com
Linyi houtfineer rotary peeling machine/china spindleless log draaibank
fineer peeling machine is gebruik voor peeling log, als u elke detail, pls contact me. Jong SA ster gesels oor haar nuwe lewe in Amerika
JY LEES NOU Jong SA ster gesels oor haar nuwe lewe in Amerika
Sanger liries ná hy in Langebaan die jawoord vra
'Dis lekker om te sien dat mense jou musiek waardeer en dat jou harde werk vrugte afwerp, sê Ashlyn. Foto: Natalie Field.
Dié boorling (21) van Suid-Afrika het op die ouderdom van 16 haar eerste liedjie, Battleships, geskryf – en dit het op die iTunes-top-40 en radiogolwe geboer!
Ná ses enkelsnitte en ’n kortspeler is sy terug met haar eerste internasionale enkelsnit, STFU. Ons gesels met dié alternatiewepopster oor haar musiek en lewe in Los Angeles.
Meer oor STFU
Dit gaan daaroor om die lewe op jou eie te ontdek en nie aandag aan negatiwiteit te skenk nie. Die snit is deur baie van my ervarings geïnspireer. Mense raak dikwels bitter en jaloers wanneer jy sukses behaal en versprei skinderstories.
Dit kan ’n golf van negatiwiteit veroorsaak, maar ek het besluit om nie ag te slaan op wat ander sê nie. Ek dink dit gebeur met almal, en ek wil mense inspireer om op hul geluk te fokus.
Wie skryf jou liedjies?
Ek skryf al my liedjies, maar kry af en toe hulp van medeskrywers. Ek het my eerste liedjie, Battleships, op 16 geskryf. Dis in Februarie 2015 uitgereik.
Battleships het dit gemaak tot op iTunes se trefferlys, en Nineteen het ook radio­stasies (5FM en Jacaranda FM) se trefferlyste gehaal. Dis lekker om te sien dat mense jou musiek waardeer en dat jou harde werk vrugte afwerp.
Is jy die enigste musikant in jou gesin?
Ek het in Fourways, Johannesburg, grootgeword. My jonger susters, Dayna (20), Eryn (18) en Shayla (13), kan soos engeltjies sing, maar ek kan nie dieselfde sê oor my ouers, Andrew (49) en Dianne (46), nie.
Op 15 het Ashlin besef sy kan ’n loopbaan uit musiek maak. Foto verskaf
Ons weet regtig nie waar ons musiektalent vandaan kom nie. My ma is ’n binneversierder en my pa werk in die konstruksiebedryf.
Wanneer het die musiekgogga gebyt?
My ma het my altyd geneem na produksies by die kinderteater en ook pantomimes soos Snow White. Ek het op teater verlief geraak toe ek The Phantom of the Opera kyk. Dit het my passie vir musiek aangevuur.
Ek het ook met Madonna en Michael Jackson grootgeword. Ek het op sewe al vir mense gesê ek wil ’n ster wees. Op 15 het ek besef ek kan ’n loopbaan hieruit maak.
Waar het jy skoolgegaan?
Ek was van gr. 2 tot gr. 10 ’n leerder aan die HeronBridge College in Johannesburg. Die laaste twee jaar het ek tuisonderrig gekry. Ek het nie hoër­skool so baie geniet nie, want dit was asof hulle wil hê ’n mens moet konformeer, en ek was altyd iemand wat uitgestaan en my eie ding gedoen het.
Ek het in 2015, ná matriek, op my sangloopbaan gefokus.
Wanneer het jy Los Angeles toe verhuis?
In September 2017. Ek bly in die middestad. Ek hou daarvan om vir soesji by Sugarfish te gaan. Dis die beste! The Hotel Cafe is my gunstelingplek om na nuwe sangers te luister. Oral waar ek in Los Angeles optree, het mense my musiek met ope arms verwelkom.
Ashlin het in September 2017 na Los Angeles verhuis. Foto verskaf
Wanneer laas was jy in SA?
My ouers bly nog in Johannesburg. Ek is die eerste twee weke van Februarie in Suid-Afrika. Ek kom elke drie of vier maande huis toe.
My mikrofoon het al ’n paar keer geval. My rok het een keer per ongeluk afgeval, maar gelukkig het ek toe lang hare gehad om dit toe te maak.
Hoekom het jy jou hare silwer gekleur?
Ek het dit op 19 begin silwer kleur en is mal daaroor. Die kleur is nie uitspattig nie en weerspieël ’n geheimsinnige kant van my.
Met watter sangers sal jy graag ’n­ verhoog wil deel?
Plaaslik, Nasty C en Lady Zamar. Internasionaal, Mark Ronson en Sia. Elkeen inspireer my op hul eie manier en pleeg toorkuns in die ateljee.
Saam met watter plaaslike kunstenaars het­ jy al gewerk?
Ek het al saam met Sketchy Bongo, Dr. Bone, Howie Combrink, SEVVEN, Cara Frew en Connell Cruise gewerk. Dit was groot pret. Hulle almal het hul eie unieke manier van dinge doen, en elke keer was vir my ’n goeie leerervaring.
Die mense. Die lug. Die energie. Suid-Afrika sal altyd my tuiste bly. Niks sal dit ooit vervang nie. Ek mis koeksisters, braaivleis en goeie cappuccino. My lys gaan aan en aan.
Ek sal waarskynlik ’n album opneem wanneer die tyd reg is. ’n Toer deur Amerika en Suid-­Afrika is beslis op my lys. Ek sal ook graag eendag my eie onderneming wil begin. Beslis ’n restaurant.
Grootste swakheid? Kos.
Vernederendste oomblik? Ek het my arm gebreek toe ek ’n ou wou beïndruk. ?Ek was maar net sewe. Die ou was glad nie ?beïndruk nie.
Stokperdjies? Kook, grimering en fotografie.
Vreemdste vrees? Tande wat in die donker uitval.
Wat sal jy nooit dra nie? Crocs, hoewel ek al deur so ’n fase gegaan het.
Vreemdste aanhanger-ervaring? Een het vir my gesê ek het mooi voete en tande. Hy het ook foto’s van hom in bikini’s gestuur.
Hoeveel lande het jy al besoek? Meer as 20. Viëtnam, Argentinië en Madeira in Portugal was my gunstelingbestemmings.
Stad met die beste kos? Hanoi in Viëtnam.
Shawn Mendes of Zayn Malik? Shawn Mendes.
Gigi Hadid of Kendall Jenner? Kendall Jenner.
Nicki Minaj of Cardi B? Nie een nie, jammer!
Meer oor: los angeles| johannesburg| musiek| enkelsnit| tieners
Jack & Jack-manne nog altyd verlief op dié 2 sterre
Nuwe Britse sanggroep gaan jou hart steel
Pitch Perfect-ster nou ’n gatskop-aksieheldin
‘Baie gelowige’ Fifth Harmony-sanger skitter solo!
Durban-ster slim, suksesvol, en haar eie baas op 23!